Document ID: 31986R3025

KOMISSION ASETUS (ETY) N:o 3025/86,
annettu 1 päivänä lokakuuta 1986,
yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(1), sellaisena kuin se on viimeksi muutettuna asetuksella (ETY) N:o 1485/85(2), ja erityisesti sen 3 artiklan 7 kohdan,
sekä katsoo, että
komission asetuksen (ETY) N:o 3540/85(3), sellaisena kuin se on viimeksi muutettuna asetuksella (ETY) N:o 2462/86(4), 6 artiklan 6 kohdassa säädetään markkinointivuodeksi 1985/1986 mahdollisuudesta antaa vähimmäishinnalla tehtyä ostoa koskeva todistus muille lupiinien lajikkeille kuin niille, jotka esitetään mainitun asetuksen liitteessä V; kyseiseen liitteeseen V merkittyjen lajikkeiden puuttuessa olisi tämän toimenpiteen voimassaoloaikaa pidennettävä markkinointivuodeksi 1986/1987,
asetuksen (ETY) N:o 3540/85 21 artiklassa määritellään hyväksytyn järjestön suorittama herneiden, härkäpapujen ja makeiden lupiinien jalostus; tämän määritelmän selventämiseksi olisi täsmennettävä paikat, joissa jalostustoimenpiteet toteutetaan; näiden eri paikkojen huomioon ottamiseksi on mainitun asetuksen 22 ja 23 artiklassa tarkoitettuja tarkastusta koskevia säännöksiä mukautettava,
asetuksella (ETY) N:o 2462/86 otetaan käyttöön 1 päivästä elokuuta 1986 asetukseen (ETY) N:o 3540/85 uusi liite I, joka mahdollistaa tuotteiden painon laskemisen vakiolaadun perusteella; tasapuolisuuden vuoksi olisi säädettävä samasta herneiden painon laskumenetelmästä ensimmäisen ostajan ja käyttäjän tasolla niille tuotteille, joita tuottajan ja ensimmäisen ostajan välillä ennen 1 päivää elokuuta 1986 tehty sopimus koskee,
asetuksen (ETY) N:o 3540/85 32 artiklan toisessa alakohdassa pidennetään ennen 1 päivää tammikuuta 1986 voimassa olevien tunnistamista koskevien säännösten voimassaoloa vuoden 1986 ensimmäisen neljänneksen aikana yritykseen tuotujen ja käytettyjen tuotteiden osalta; tiettyjen käyttäjien, joiden tuki on vahvistettu ennakolta, syrjimisen välttämiseksi olisi voimassaolon pidennys ulotettava koskemaan yritykseen vuoden 1986 ensimmäisen neljänneksen aikana tuotuja ja myöhemmin käytettyjä tuotteita, ja
tässä asetuksessa säädetyt toimenpiteet ovat kuivarehujen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3540/85 seuraavasti:
1) Korvataan 6 artiklan 6 kohdan toisen alakohdan ilmaisu "markkinointivuosiksi 1985/1986" ilmaisulla "markkinointivuosiksi 1985/1986 ja 1986/1987".
2) Korvataan 21 artikla seuraavasti:
"21 artikla
Asetuksen (ETY) N:o 2036/82 7 artiklassa tarkoitetaan `jalostamisella hyväksytyssä järjestössä` kaikkea mainitun yrityksen alueella tapahtuvaa toimintaa, jolla muutetaan eläinten ravinnoksi tarkoitettujen tuotteiden luonnetta:
- jauhamalla tai muulla vastaavalla toimella,
- merkintäkäsittelyllä jonkin liitteessä III esitetyn menetelmän mukaisesti.
Tarkastuksesta vastaava toimielin voi kuitenkin hyväksytyn järjestön pyynnöstä antaa luvan jalostustoimiin sellaisen ennakolta määritetyn yrityksen alueella, joka antaa riittävät takuut näillä toimilla jalostettujen tuotteiden tarkastamiseksi.
Tarkastuksesta vastaava toimielin voi lisäksi antaa luvan jalostustoimiin tuottajan maatilalla, jos tämä jalostaminen tapahtuu suoraan punnitsemisen ja näytteenoton jälkeen ja liikutettavalla laitteella, joka on tarkastettu ja hyväksytty ennakolta."
3) Korvataan 22 artiklan 2 kohdan kaksi ensimmäistä luetelmakohtaa seuraavasti:
"- hyväksyttyyn järjestöön sellaisinaan jalostettaviksi tuotujen tuotteiden määrät sekä niiden epäpuhtaus- ja kosteuspitoisuudet, tarvittaessa tuottajien maatiloilla jalostetuin määrittäin eriteltyinä,
- tuotteiden siirrot hyväksytyn järjestön alueella ja tarvittaessa hyväksytyn järjestön ja sen yrityksen välillä, jossa tuotteet on jalostettu 21 artiklassa tarkoitetulla tavalla."
4) Lisätään 23 artiklan 1 kohtaan alakohta seuraavasti:
"Tarkastuksen toteuttamiseksi hyväksytyn järjestön on ilmoitettava toimivaltaiselle toimielimelle vähintään kaksi päivää aikaisemmin tuotteiden toimitus- ja jalostuspäivät ja -paikat."
5) Korvataan 23 artiklan 4 kohta seuraavasti:
"4. Paitsi ylivoimaisen esteen sattuessa, ja 21 artiklan toisessa ja kolmannessa alakohdassa tarkoitettuja tapauksia lukuun ottamatta tuotteita ei voida enää viedä hyväksytystä järjestöstä sellaisinaan."
6) Lisätään 32 artiklan toiseen alakohtaan kolmannen luetelmakohdan jälkeen luetelmakohta seuraavasti:
"- mainitun asetuksen liitteen I määräyksiä sovelletaan edelleen niihin herneisiin, härkäpapuihin ja makeisiin lupiineihin, joiden osalta voidaan jäsenvaltion hyväksymällä tavalla todistaa, että niitä koskee ennen 1 päivää elokuuta 1986 tehty tuottajan ja ensimmäisen ostajan välinen sopimus sekä niihin, joihin liittyvä vähimmäishinnalla tehtyä ostoa koskeva todistus on toimitettu ennen 1 päivää elokuuta 1986,".
7) Lisätään 32 artiklan viimeiseen alakohtaan ilmaisu seuraavasti:
"sekä määriin, jotka on tuotu yritykseen mainittuna aikana ja jotka vastaavat sellaisissa ennakolta vahvistettavan tuen todistuksissa olevia käytettävissä olevia määriä, joiden voimassaolo päättyy vuoden 1986 ensimmäisen neljänneksen aikana."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Edellä 1 artiklan 1, 6 ja 7 kohtaa sovelletaan vastaavasti 1 päivästä heinäkuuta 1986, 1 päivästä elokuuta 1986 ja 1 päivästä tammikuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä lokakuuta 1986.

Labels: 10
3
17
19